એસજીવીપી છારોડી ગુરુકુળ ખાતે ચાલી રહેલી ચિંતન શિબિરમાં ભાજપ અધ્યક્ષ અમિત શાહે સોમવારે સાંજે ૪.૩૦ વાગે આવ્યા હતા. અમિતભાઇએ એકાદ કલાક સુધી ચિંતન શિબિરમાં ઉપસ્થિત આગેવાનો સાથે પરામર્શ કર્યો હતો અને સંગઠનાત્મક કાર્યક્રમોની તૈયારીઓ સંદર્ભે માહિતી મેળવી હતી. અમિતભાઇએ સ્પષ્ટ કર્યું હતું કે, ૧૯૮૦માં ભાજપની સ્થાપના થયા પછી ભાજપે ગુજરાત જ નહીં સમગ્ર દેશમાં સંઘર્ષ કરીને આજે ૨૦થી વધુ રાજ્યોમાં સત્તા પર પહોંચ્યો છે ત્યારે કોંગ્રેસ પ્રેરિત ભ્રમિત વાતાવરણ, નાકારાત્મક્તાની સામે વડાપ્રધાન નરેન્દ્ર મોદીના નેતૃત્વમાં સરકારે કરેલી પ્રજાહિતની કામગીરીની નક્કર હકીકતો સાથે આક્રમક્તાથી ઝઝૂમવુ પડશે.